पाएं अपने शहर की ताज़ा ख़बरें और फ्री ई-पेपरडाउनलोड करें
चिकित्सकों का मानना है कि ज्यादातर मामलों में डर ही मरीज के गंभीर होने का कारण बन रहा है। डर से मरीजों के क्रिटीकल होने के मामले भी सामने आ रहे हैं। ऐसे में सभी को चाहिए कि बिना डर के इस बीमारी से मुकाबला करें और अपने घर में रहकर चिकित्सकों की सलाह पर ईलाज लें।
होम आइसोलेशन में करीब 85 प्रतिशत रिकवरी रेट देखने को मिला है। आईएमए के जिला अध्यक्ष डाॅ. दीपक गुप्ता ने कहा कि कई मामलों में सामने आया है कि डर के कारण मरीज की हालत नाजुक हो जाती है। सकारात्मक सोच के साथ इस बीमारी का सामना करें।
वैक्सीन कोरोना से बचाव में कारगर : डाॅ. सुदर्शन
सिविल सर्जन डाॅ. सुदर्शन पंवार ने कहा कि देखने में आया है कि जिन लोगों ने वैक्सीन लगवा ली है उनमें से बहुत कम लोगों को संक्रमण हुआ है। जिले में लगभग 90 हजार लोगों काे वैक्सीन लग चुकी है। 12 हजार से भी अधिक लोगों को वैक्सीन की दोनों डोज लग चुके हैं और उनमें से 100 से भी कम लोग संक्रमित हुए हैं। साथ ही ये लोग घर रहकर ही ठीक भी हो रहे हैं। सभी चिकित्सकों का मानना है कि पात्र सभी व्यक्ति वैक्सीन जरूर लगवाएं। जिनको गंभीर बीमारी है उनको वैक्सीन लगवाने की सबसे ज्यादा जरूरत है।
सावधानी ही बचाव, गंभीर बीमारों को विशेष ध्यान देने की जरूरत : डाॅ. योगेंद्र
डाॅ. योगेंद्र देशवाल का कहना है कि कोरोना बीमारी से बचाव के लिए सावधानी ही कारगर उपाय है। सबको मास्क लगाने की आदत डालनी चाहिए। हर समय उचित दूरी का ध्यान रखना चाहिए और बार-बार साबुन से अपने हाथों को धोना चाहिए। जहां तक संभव हो बिना किसी अनावश्यक कार्य के घर से बाहर न निकले।
इस समय गंभीर बीमारी से ग्रसित लोगों को विशेष ध्यान रखने की जरूरत है। शुगर, बीपी, हाइपरटेंशप आदि बीमारियों से ग्रसित लोगों को संक्रमण का खतरा अधिक है। ऐसे मरीजों को हर समय सावधानी बरतने की जरूरत है। इन्हें अपने घरों में रहकर ही अपना समय व्यतीत करना चाहिए। चिकित्सकों की सलाह लेते रहें और बिना परामर्श के कोई भी दवाई ना लें।
पोष्टिक आहर लें, प्राणायाम करें : देवेंद्र शर्मा
जिला आयुर्वेदिक अधिकारी देवेंद्र शर्मा के अनुसार कोरोना से बचाव और होम आइसोलेशन के मरीजों को ठीक होने में स्वासतंत्र को मजबूत करने वाले हल्के योग एवं प्राणायाम काफी सहायक हैं। सभी को प्रतिदिन योग एवं प्राणायाम करना चाहिए और पोष्टिक आहार लेना चाहिए। इस समय भूखे पेट कोई भी ना रहे। गर्म पानी पीते रहें और अगर ज्यादातर परेशानी महसूस हो तो तुरंत अपनी जांच करवाएं।
चालान काटना नहीं मास्क का प्रयोग सुनिश्चित करना उद्देश्य
जिला उपायुक्त राजेश जोगपाल का कहना है कि प्रशासन चाहता है कि लोग मास्क पहनें और उचित दूरी के नियमों का पालन करें। चालान काटना महत्वपूर्ण नहीं है। सभी लोग मास्क का प्रयोग करें, यह ज्यादा महत्वपूर्ण है। हालांकि पहले के मुकाबले अब लोग मास्क लगाने लगे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn